Hamlet er harmleikur eftir William Shakespeare og er frægasta leikrit höfundar og með frægustu verkum leikbókmenntanna . Hamlet var skrifað einhverntímann á tímabilinu 1599 - 1601 að því talið er . Sagan gerist að mestu á Helsingjaeyri í Danmörku og fjallar um krónprinsinn Hamlet sem hyggur á hefndir á frænda sínum Kládíusi sem hann grunar um að hafi myrt föður hans . Kládíus þessi hefur nýlega kvænst móður hans , Geirþrúði , en eina vísbending Hamlets um morðið eru orð vofu , sem sagðist vera faðir hans . Orð þau knýja hann samt til að takast á við líf og dauða , dyggð og syndir og aðstæður sínar . Leikritið fjallar einnig um svik , hefnd , blóðskömm og siðferðilega spillingu .
Hver er frægasti draugur í heimi ?